pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงอุตสาหกรรมร่วมประชุมแก้ปัญหาระยะเปลี่ยนผ่านภายหลัง Covid-19 คลี่คลาย
วันพุธที่ 15 กรกฎาคม 2563
กระทรวงอุตสาหกรรมร่วมประชุมแก้ปัญหาระยะเปลี่ยนผ่านภายหลัง Covid-19 คลี่คลาย
กระทรวงอุตสาหกรรมร่วมประชุมแก้ปัญหาระยะเปลี่ยนผ่านภายหลัง Covid-19 คลี่คลาย
วันนี้ (15 กรกฎาคม 2563) นางวรวรรณ ชิตอรุณ รองปลัดกระทรวงอุตสาหกรรม ได้รับมอบหมายจาก ปลัดกระทรวงอุตสาหกรรมให้เข้ารับฟังการแถลงผลและพิธีปิดการประชุมเชิงปฏิบัติการและการฝึกการแก้ปัญหาบนโต๊ะระยะเปลี่ยนผ่านภายหลังสถานการณ์การแพร่ระบาดของเชื้อไวรัสโคโรนา 2019 (Covid-19) คลี่คลาย โดยมี พล.ร.อ. ปวิตร รุจิเทศ ผู้อํานวยการศูนย์อํานวยการใหญ่จิตอาสาพระราชทาน และพลเอก ณัฐ อินทรเจริญ ปลัดกระทรวงกลาโหม เป็นประธานร่วม และผู้บริหารจากภาครัฐทุกหน่วยงานเข้าร่วมด้วย ณ ห้องพินิตประชานาถ ชั้น 2 ในศาลาว่าการกลาโหม ทั้งนี้ กระทรวงอุตสาหกรรม ได้ส่งเจ้าหน้าที่ กองยุทธศาสตร์และแผนงาน สํานักงานปลัดกระทรวงอุตสาหกรรม เข้าร่วมประชุมระดมความคิดเห็นในกลุ่มเศรษฐกิจอุตสาหกรรมและการลงทุน
รัฐบาลไทย-ข่าวทำเนียบรัฐบาล-นายกรัฐมนตรีระบุงบประมาณกระทรวงกลาโหมเพิ่มขึ้นตามแผนงบประมาณประจำปี เผยจัดซื้อยุทโธปกรณ์เท่าที่จำเป็น เพื่อความมั่นคง และความมีเสถียรภาพของประเทศ
วันพุธที่ 16 สิงหาคม 2560
นายกรัฐมนตรีระบุงบประมาณกระทรวงกลาโหมเพิ่มขึ้นตามแผนงบประมาณประจําปี เผยจัดซื้อยุทโธปกรณ์เท่าที่จําเป็น เพื่อความมั่นคง และความมีเสถียรภาพของประเทศ
นายกรัฐมนตรีระบุงบประมาณกระทรวงกลาโหมเพิ่มขึ้นตามแผนงบประมาณประจําปี เผยจัดซื้อยุทโธปกรณ์เท่าที่จําเป็น เพื่อความมั่นคง และความมีเสถียรภาพของประเทศ
วันนี้ (15 สิงหาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังเป็นประธานการประชุมคณะรัฐมนตรีถึงกรณีการซื้อขีปนาวุธว่า การซื้อขีปนาวุธอยู่ในงบประจําปีอยู่แล้ว ไม่ได้เพิ่มเติมในงบกลางแต่อย่างใด โดยเป็นเรื่องของการต่อเรือฟริเกตที่จะต้องดูแลอธิปไตย ซึ่งงบประมาณการต่อเรือฟริเกตนั้นรวมถึงงบประมาณในระบบอาวุธเหมือนยุทโธปกรณ์ติดเรือด้วย เมื่อมีเรือแล้วก็ต้องมีอาวุธ ถ้าไม่มีอาวุธก็ไม่รู้จะต่อเรือไปทําไม
ส่วนกรณีมีการตั้งข้อสังเกตการจัดสรรงบประมาณประจําปีของกระทรวงกลาโหมปีงบประมาณประจําปี 2561 ที่เพิ่มขึ้นถึง 2.2 แสนล้านนั้น นายกรัฐมนตรีกล่าวว่า เป็นงบประมาณที่เพิ่มขึ้นตามลําดับทุกปี ซึ่งทุกกระทรวงก็เป็นแบบนี้ตามสัดส่วน แต่งบประมาณที่เพิ่มขึ้นจะต้องไม่เกินงบประมาณกลางทั้งหมดของประเทศ พร้อมกล่าวต่อไปว่า นอกจากงบประมาณที่เพิ่มขึ้นของแต่ละกระทรวง รัฐบาลให้ความสําคัญและเห็นถึงความจําเป็นของภาคส่วนอื่น ๆ ด้วย ไม่ว่าจะเป็นการเกษตร สาธารณสุข และการศึกษาซึ่งเป็นงบประมาณส่วนใหญ่อยู่แล้ว ขณะเดียวกันก็จะต้องไม่ทิ้งงบประมาณด้านความมั่นคง เพราะความมั่นคงเป็นบ่อเกิดของเสถียรภาพของประเทศ ซึ่งเราไม่ได้หวังว่าจะซื้ออาวุธไปรบกับใคร แต่ซื้อเพื่อไว้คุ้มครองทรัพยากรทางบกทางทะเลของเรา เพราะรอบบ้านยังมีปัญหาในเรื่องดังกล่าวอยู่
นายกรัฐมนตรีกล่าวว่า ที่งบประมาณสูงขึ้นเพราะว่ารัฐบาลที่ผ่านมานั้นไม่ได้ซื้อ ทุกรัฐบาลไม่ได้ให้ความสนใจในเรื่องนี้ ซึ่งอาวุธยุทโธปกรณ์ต่าง ๆ ก็ชํารุดเสียหาย และจะต้องเสียงบซ่อมจํานวนมาก เพราะฉะนั้นรัฐบาลจึงต้องจัดหาเท่าที่มีความจําเป็นเท่าที่ทําได้ เพราะส่วนหนึ่งเอาไว้ป้องกันตัวเอง อีกส่วนไว้ฝึกรบร่วมกับนานาประเทศ จึงจําเป็นต้องมีอาวุธยุทโธปกรณ์ที่มีคุณภาพ ทันสมัยเพื่อประสิทธิภาพในการฝึกร่วมกับนานาประเทศ
---------------------------------------------------
รัฐบาลไทย-ข่าวทำเนียบรัฐบาล-มาตรการ “ชิมช้อปใช้” 3 วันแรก มีผู้เริ่มไปใช้สิทธิ์ 370,523 ราย โดยมียอดใช้จ่ายรวม 294 ล้านบาท
วันจันทร์ที่ 30 กันยายน 2562
มาตรการ “ชิมช้อปใช้” 3 วันแรก มีผู้เริ่มไปใช้สิทธิ์ 370,523 ราย โดยมียอดใช้จ่ายรวม 294 ล้านบาท
สําหรับผู้ที่ลงทะเบียนตั้งแต่วันที่ 23 - 26 กันยายน 2562 มีผู้ได้รับ SMS ยืนยันสิทธิ์ 3,115,449 ราย และการเริ่มใช้จ่ายวันแรกวันที่ 27 ถึงวันที่ 29 กันยายน 2562 รวม 3 วัน มีผู้เริ่มไปใช้สิทธิ์แล้ว 370,523 ราย โดยมียอดการใช้จ่ายประมาณ 294 ล้านบาท
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในช่วง 8 วันแรก มีผู้ลงทะเบียนรับสิทธิ์มาตรการ “ชิมช้อปใช้” เต็มตามโควตา 1 ล้านรายทุกวันโดยระบบจะใช้เวลาตรวจสอบ 3 วันทําการ และเมื่อได้รับSMS แจ้งสิทธิ์และยืนยันตัวตนในแอปพลิเคชัน “เป๋าตัง” แล้ว จะสามารถใช้สิทธิ์ได้ในวันถัดไป ซึ่งการยืนยันตัวตนนั้นเพื่อประโยชน์ของผู้ใช้ให้มั่นใจว่าจะไม่มีผู้อื่นใช้สิทธิ์ของท่าน หากสแกนใบหน้า 3 ครั้งแล้วยังไม่สามารถใช้งานได้ สามารถไปยืนยันตัวตนที่สาขาของธนาคารกรุงไทย จํากัด (มหาชน) ทั้งนี้การใช้งานแอปพลิเคชัน “ถุงเงิน” และ “เป๋าตัง” ขอให้เปิด location ทุกครั้ง เพื่อเป็นการยืนยันว่ามีการไปใช้สิทธิ์ในจังหวัดที่เลือกจริง
โฆษกกระทรวงการคลัง กล่าวว่า สําหรับผู้ที่ลงทะเบียนตั้งแต่วันที่ 23 ถึงวันที่ 26 กันยายน 2562 มีผู้ได้รับ SMS ยืนยันสิทธิ์ 3,115,449 ราย และการเริ่มใช้จ่ายวันแรกวันที่ 27 ถึงวันที่ 29 กันยายน 2562 รวม 3 วัน มีผู้เริ่มไปใช้สิทธิ์แล้ว 370,523 ราย โดยมียอดการใช้จ่ายประมาณ 294 ล้านบาท
เมื่อพิจารณาในรายละเอียดการใช้จ่าย พบว่า กว่าร้อยละ 50 ของการใช้จ่าย หรือประมาณ 148 ล้านบาท เป็นการใช้จ่ายที่ร้าน “ช้อป”ซึ่งเป็นร้านในกลุ่มOTOP ร้านวิสาหกิจชุมชน รวมทั้งร้านธงฟ้าประชารัฐ รองลงมา คือร้าน “ชิม”หรือร้านอาหารและเครื่องดื่ม ที่มียอดใช้จ่ายประมาณ 60 ล้านบาท สําหรับร้าน “ใช้” เช่น โรงแรม โฮมสเตย์ เป็นต้น มียอดใช้จ่ายประมาณ 7 ล้านบาทส่วนร้านค้าทั่วไป มียอดใช้จ่ายประมาณ 79 ล้านบาท โดยร้านค้าที่รับชําระเงินด้วยแอปพลิเคชัน “ถุงเงิน” g-Wallet ช่อง 1 วงเงิน 1,000 บาท จากรัฐบาล จะได้รับเงินโอนเข้าบัญชีของร้านค้าไม่เกินเวลา 21.00 น. ของวันทําการถัดไป ส่วน g-Wallet ช่อง 2 ซึ่งเป็นจํานวนเงินที่ประชาชนเติมเอง จะได้รับเงินโอนเข้าบัญชีของร้านค้าในวันถัดไปไม่เกินเวลา 6.30 น. ของทุกวัน
ทั้งนี้ ที่ผ่านมา ระบบการชําระเงินระหว่าง “ถุงเงิน” และ “เป๋าตัง” สามารถใช้งานได้ปกติ โดยระบบไม่ได้ล่มตามที่ปรากฏเป็นข่าว ซึ่งตามเงื่อนไขการลงทะเบียนร้านค้า “ถุงเงิน” 1 ร้านค้า จะสามารถเข้าใช้งานพร้อมกันได้ 20 จุดใน 1 จังหวัด เพื่ออํานวยความสะดวกในการรับชําระเงิน โดยเฉพาะร้านในกลุ่ม “ชิมช้อปใช้”เพื่อให้เกิดการกระจายรายได้ไปยังเศรษฐกิจฐานรากให้ได้มากที่สุด ทั้งนี้ สําหรับร้านค้าขนาดใหญ่ซึ่งเป็นร้านประเภททั่วไปที่มีหลายสาขาสามารถบริหารจัดการโดยลดจํานวนสาขาลงเพื่อให้มีจุดรับชําระเงินในแต่ละสาขาเพิ่มขึ้น เพื่ออํานวยความสะดวกให้กับประชาชนผู้ใช้สิทธิ์
กรมบัญชีกลาง โทร 02 2706400 กด 7
App “เป๋าตัง” ติดต่อธนาคารกรุงไทย โทร 02 1111144
ข้อมูลเที่ยวชิมช้อปใช้ติดต่อการท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-ประกาศจากสถานเอกอัครราชทูต ณ กรุงบัวโนสไอเรส เรื่อง การให้ความช่วยเหลือนักเรียนแลกเปลี่ยนไทยในอาร์เจนตินา [กระทรวงการต่างประเทศ]
วันเสาร์ที่ 9 พฤษภาคม 2563
ประกาศจากสถานเอกอัครราชทูต ณ กรุงบัวโนสไอเรส เรื่อง การให้ความช่วยเหลือนักเรียนแลกเปลี่ยนไทยในอาร์เจนตินา [กระทรวงการต่างประเทศ]
ประกาศจากสถานเอกอัครราชทูต ณ กรุงบัวโนสไอเรส เรื่อง การให้ความช่วยเหลือนักเรียนแลกเปลี่ยนไทยในอาร์เจนตินา
ข่าวประชาสัมพันธ์สถานเอกอัครราชทูต ณ กรุงบัวโนสไอเรส เรื่อง การให้ความช่วยเหลือนักเรียนแลกเปลี่ยนไทยในอาร์เจนตินา
รัฐบาลไทย-ข่าวทำเนียบรัฐบาล-ประธานสมาคมผู้นำเข้าสาธารณรัฐเกาหลีใต้เข้าเยี่ยมคารวะรองนายกรัฐมนตรี
วันศุกร์ที่ 2 มิถุนายน 2560
ประธานสมาคมผู้นําเข้าสาธารณรัฐเกาหลีใต้เข้าเยี่ยมคารวะรองนายกรัฐมนตรี
ประธานสมาคมผู้นําเข้าสาธารณรัฐเกาหลีใต้เข้าเยี่ยมคารวะรองนายกรัฐมนตรี
วันนี้(2 มิ.ย. 2560) เวลา 10.00 น. นายชิน มยอง-จิน (Mr. Shin Myoung-Jin) ประธานสมาคมผู้นําเข้าสาธารณรัฐเกาหลีใต้ (Korea Importers Association : KOIMA) เคยเข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
ประธานสมาคมผู้นําเข้าฯกล่าวแสดงความยินดีที่ได้มีโอกาสหารือกับรองนายกรัฐมนตรีในวันนี้ และกล่าวว่าโดยส่วนตัวรู้สึกประทับใจกับประเทศไทย เพราะเมื่อประมาณเกือบ 40 ปีที่แล้วได้มีโอกาสมาเยือนไทยเพื่อทําธุรกิจนําเข้ายางพาราจากไทยไปเกาหลีใต้เพื่อผลิตเป็นยางรถยนต์และรองเท้า และเมื่อได้มีโอกาสกลับมาไทยครั้งนี้ก็รู้สึกประทับใจที่ได้เห็นประเทศไทยมีความเจริญเติบโตอย่างมาก พร้อมกล่าวชื่นชมรัฐบาลไทยที่ได้นําพาประเทศให้มีความก้าวหน้า นอกจากนี้ เมื่อวันที่ 31 พ.ค. 2560 ยังได้มีโอกาสเข้าเยี่ยมชมงานแสดงสินค้าอาหารประจําปี 2560 (THAIFEX 2017) ทําให้เห็นว่า ประเทศไทยมีความเชี่ยวชาญอย่างมากในอุตสาหกรรมอาหาร จึงสนใจอย่างยิ่งที่จะแสวงหาความร่วมมือทางการค้าในอุสาหกรรมอาหารกับไทยให้มากขึ้น และในกลางปีหน้ามีแผนที่จะนําคณะนักธุรกิจผู้นําเข้าจากเกาหลีใต้มาเยือนไทยเพื่อกระชับความร่วมมือด้านการค้ากับไทย หวังว่ารัฐบาลไทยจะช่วยสนับสนุนให้เกิดความร่วมมือทางการค้าระหว่างไทยและเกาหลีใต้เพิ่มมากขึ้น
ด้านรองนายกรัฐมนตรีได้กล่าวว่า ได้มีโอกาสไปเยือนเกาหลีใต้เมื่อปีที่ผ่านมาเพื่อกระชับความร่วมมือทางด้านเศรษฐกิจไทยและเกาหลีใต้ รู้สึกประทับใจในความก้าวหน้าทางเทคโนโลยีของเกาหลีใต้ โดยเฉพาะด้านนวัตกรรมและเศรษฐกิจสร้างสรรค์ ซึ่งสอดคล้องกับนโยบายของรัฐบาลที่ต้องการสนับสนุนเรื่องนี้ จึงต้องการให้ทั้งสองฝ่ายขยายความร่วมมือมากขึ้น รองนายกรัฐมนตรีกล่าวว่า ขณะนี้เกาหลีใต้มีรัฐบาลใหม่ รัฐบาลไทยจึงอยากสานต่อความร่วมมือกับเกาหลีในเรื่องการค้าและการลงทุนที่ยังคั่งค้างอยู่ รวมถึงเร่งรัดกรอบความร่วมมือในรูปแบบคณะกรรมการร่วม (Joint Committee) ให้มีการประชุมกันอย่างสม่ําเสมอ เพื่อหารือมาตรการต่างๆ ในการส่งเสริมและการแลกเปลี่ยนทางการค้า และการลงทุนระหว่างกัน นอกจากนี้ ภูมิภาคอาเซียนและเอเชียใต้กําลังเจริญเติบโตอย่างมาก ประเทศไทยยินดีให้เกาหลีใต้ใช้ไทยเป็นศูนย์กลางในการเชื่อมโยงไปยังประเทศอื่นๆในอาเซียนและเอเชียใต้
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ปาฐกถาพิเศษในงานเปิดสำนักงานใหม่ “FACEBOOK THAILAND”
วันศุกร์ที่ 18 พฤษภาคม 2561
ปลัดกระทรวงดิจิทัลฯ ปาฐกถาพิเศษในงานเปิดสํานักงานใหม่ “FACEBOOK THAILAND”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษเรื่อง “ยุทธศาสตร์และโครงการสําคัญในการขับเคลื่อนประเทศไทยไปสู่เศรษฐกิจและสังคมดิจิทัล” ในงานเปิดสํานักงานใหม่ของเฟซบุ๊กประจําประเทศไทย (FACEBOOK THAILAND) โดยมีเป้าหมายเพื่อส่งเสริมการขับเคลื่อนเศรษฐกิจดิจิทัลของประเทศไทย ซึ่งผู้ใช้เฟซบุ๊ก ถือเป็นพลังสําคัญในการสร้างสังคมออนไลน์ที่ดีและทําให้เศรษฐกิจเติบโตขึ้น ทั้งนี้ ภายในงานมีผู้แทนจากหน่วยงานภาครัฐ ภาคเอกชน ภาคธุรกิจ ภาคประชาสังคม และองค์กรอิสระ เข้าร่วมแลกเปลี่ยนความคิดเห็นเกี่ยวกับการใช้เฟซบุ๊กอย่างไรให้เกิดประโยชน์สูงสุดต่อสังคมไทย หลังจากนั้น ปลัดกระทรวงดิจิทัลฯ ได้หารือกับทีมผู้บริหารเฟซบุ๊กเกี่ยวกับความร่วมมือระหว่างกระทรวงดิจิทัลฯ กับเฟซบุ๊ก ในด้านต่างๆ อาทิ ด้านการพัฒนาทรัพยากรมนุษย์ การยกระดับทักษะความเข้าใจและใช้เทคโนโลยีดิจิทัล (Digital Literacy) ความมั่นคงปลอดภัยทางไซเบอร์ (cyber security) และการส่งเสริม SMEs เป็นต้น เมื่อวันที่ 17 พฤษภาคม 2561 ณ อาคารเกษรทาวเวอร์ ถนนเพลินจิต เขตปทุมวัน กรุงเทพฯ
*********************
รัฐบาลไทย-ข่าวทำเนียบรัฐบาล-ธอส. ขยายเวลารับของขวัญปีใหม่ 1,000 บาท แก่ลูกค้าผู้มีรายได้น้อยผ่อนดีมีวินัย ถึง 28 ก.พ. 61
วันพุธที่ 7 กุมภาพันธ์ 2561
ธอส. ขยายเวลารับของขวัญปีใหม่ 1,000 บาท แก่ลูกค้าผู้มีรายได้น้อยผ่อนดีมีวินัย ถึง 28 ก.พ. 61
ธนาคารอาคารสงเคราะห์ (ธอส.) เอาใจลูกค้ารายได้น้อยที่มีประวัติผ่อนชําระดี ประกาศขยายเวลาติดต่อขอรับเงินของขวัญจํานวน 1,000 บาท ใน “โครงการของขวัญ ปีใหม่ 2561 เพื่อส่งเสริมวินัยทางการเงินสําหรับลูกค้า ธอส. ผู้มีรายได้น้อย”
ธนาคารอาคารสงเคราะห์ (ธอส.) เอาใจลูกค้ารายได้น้อยที่มีประวัติผ่อนชําระดี ประกาศขยายเวลาติดต่อขอรับเงินของขวัญจํานวน 1,000 บาท ใน “โครงการของขวัญ ปีใหม่ 2561 เพื่อส่งเสริมวินัยทางการเงินสําหรับลูกค้า ธอส. ผู้มีรายได้น้อย” จากกําหนดเดิมสิ้นสุดวันที่ 31 มกราคม 2561 ขยายไปจนถึงวันที่ 28 กุมภาพันธ์ 2561 หลังพบว่ามีลูกค้าที่ปฏิบัติตามเงื่อนไขที่ธนาคารกําหนดแต่ยังไม่ติดต่อขอรับของขวัญปีใหม่อีกจํานวนกว่า 100,000 ราย
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า หลังจากที่ประชุมคณะรัฐมนตรี(ครม.) วันที่ 26 ธันวาคม 2560 ได้มีมติอนุมัติ โครงการของขวัญปีใหม่ 2561 เพื่อส่งเสริมวินัยทางการเงินสําหรับลูกค้า ธอส. ผู้มีรายได้น้อย เพื่อส่งเสริมการมีวินัยทางการเงินในการผ่อนชําระเงินกู้ของลูกค้า พร้อมส่งมอบความสุขให้กับประชาชน กระตุ้นกําลังซื้อ และให้เกิดการใช้จ่ายหมุนเวียนในระบบเศรษฐกิจ โดย ธอส.จะมอบของขวัญปีใหม่จํานวน 1,000 บาท ให้แก่ลูกค้า(ผู้กู้หลัก) และทุกบัญชีต้องปฏิบัติตามเงื่อนไขที่ธนาคารกําหนด ซึ่ง ธอส. เปิดให้ลูกค้ารับของขวัญปีใหม่ได้ตั้งแต่วันที่ 26 ธันวาคม 2560 ถึงวันที่ 31 มกราคม 2561 ล่าสุดพบว่ามีลูกค้าที่ปฏิบัติตามเงื่อนไขมารับของขวัญปีใหม่แล้วจํานวน 55,153 ราย หรือคิดเป็นจํานวนเงินที่ลูกค้ามีโอกาสนําไปใช้จ่ายหมุนเวียนในระบบเศรษฐกิจกว่า 55 ล้านบาท และเพื่อเป็นการเพิ่มโอกาสให้แก่ลูกค้าของ ธอส. ที่มีสิทธิ์ได้รับของขวัญปีใหม่จากธนาคารอีก 109,954 ราย แต่ยังไม่เข้ามาติดต่อรับของขวัญปีใหม่ภายในระยะเวลาที่กําหนด ธนาคารจึงส่งมอบความสุขเพิ่มเติมด้วยการ ขยายระยะเวลาติดต่อขอรับเงิน “โครงการของขวัญปีใหม่ 2561 เพื่อส่งเสริมวินัยทางการเงินสําหรับลูกค้า ธอส. ผู้มีรายได้น้อย” จากกําหนดเดิมสิ้นสุดถึงวันที่ 31 มกราคม 2561 โดยขยายไปจนถึงวันที่ 28 กุมภาพันธ์ 2561
สําหรับลูกค้า(ผู้กู้หลัก) ที่จะได้รับของขวัญปีใหม่จํานวน 1,000 บาทนั้น ทุกบัญชีต้องปฏิบัติตามเงื่อนไขที่ธนาคารกําหนด ประกอบด้วย (1) วงเงินกู้ทุกบัญชีภายใต้หลักประกันเดียวกันไม่เกิน 1 ล้านบาท (2) ตั้งแต่วันทําสัญญากู้เงินกับธนาคาร ไม่เป็นหรือไม่เคยเป็นหนี้ที่ไม่ก่อให้เกิดรายได้ (NPL) (3) มีประวัติการผ่อนชําระหนี้ดีย้อนหลัง 48 เดือน เป็นปกติสม่ําเสมอไม่น้อยกว่าเงินงวดที่ธนาคารกําหนด และตรงตามกําหนดเวลาชําระทุกเดือน และ (4) ต้องชําระเงินงวดของเดือนธันวาคม 2560 ในระหว่างวันที่ 1-31 ธันวาคม 2560
ทั้งนี้ ลูกค้าที่ปฏิบัติได้ตรงตามเงื่อนไขสามารถติดต่อขอรับของขวัญปีใหม่จํานวน 1,000 บาทได้ด้วยตัวเอง ที่สาขาของ ธอส. ทุกแห่งทั่วประเทศ เพียงนําใบเสร็จรับเงินที่ชําระเงินงวดรอบเดือนธันวาคม 2560 ที่มีข้อความในใบเสร็จว่า “ของขวัญปีใหม่ – วินัยการผ่อนชําระ” พร้อมบัตรประจําตัวประชาชน หรือบัตรประจําตัวข้าราชการ/บัตรพนักงานองค์การของรัฐ(ตัวจริง) มาแสดงกับเจ้าหน้าที่ สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-สธ. ชื่นชม ผลิตภัณฑ์ “บัวไผ่ข้าว” คว้ารางวัลจากสถาบันระดับโลก
วันอาทิตย์ที่ 4 มีนาคม 2561
สธ. ชื่นชม ผลิตภัณฑ์ “บัวไผ่ข้าว” คว้ารางวัลจากสถาบันระดับโลก
กระทรวงสาธารณสุข ชื่นชมมูลนิธิโรงพยาบาลอภัยภูเบศร์ ผลักดันสมุนไพรไทยให้เป็นที่ยอมรับในระดับสากล หลังคว้ารางวัลออกแบบบรรจุภัณฑ์ยอดเยี่ยมระดับโลก World Star Winners 2018 ในงาน World Packaging Organization 2018 (WPO) จากผู้เข้าประกวด 38 ประเทศทั่วโลก
กระทรวงสาธารณสุข ชื่นชมมูลนิธิโรงพยาบาลอภัยภูเบศร์ ผลักดันสมุนไพรไทยให้เป็นที่ยอมรับในระดับสากล หลังคว้ารางวัลออกแบบบรรจุภัณฑ์ยอดเยี่ยมระดับโลกWorld Star Winners 2018ในงานWorld Packaging Organization 2018 (WPO)จากผู้เข้าประกวด38ประเทศทั่วโลก
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ต้องชื่นชมมูลนิธิโรงพยาบาลอภัยภูเบศร์ ที่สร้างชื่อเสียงให้กับประเทศ ด้วยการไปคว้ารางวัลชนะเลิศการออกแบบบรรจุภัณฑ์ยอดเยี่ยมระดับโลก ทําให้เห็นถึงการพัฒนาอย่างต่อเนื่องสมกับเป็นหน่วยงานหลักที่สําคัญในการขับเคลื่อนยกระดับสินค้าสมุนไพรไทยให้เป็นที่ยอมรับในระดับสากล ตามนโยบายนายกรัฐมนตรี พล.อ.ประยุทธ์ จันทร์โอชา ที่ต้องการให้สมุนไพรไทยแข่งขันได้ในตลาดโลกจึงขอให้พัฒนาต่อยอดระบบสมุนไพรไทยโดยมุ่งพัฒนา ตั้งแต่ต้นทาง กลางทาง และปลายทางสามารถแปรรูปสมุนไพรไทยให้มีมาตรฐานและสร้างมูลค่าเพิ่มเทียบเท่ากับผลิตภัณฑ์ระดับโลกได้
นายแพทย์เปรม ชินวันทนานนท์ ประธานกรรมการบริหารมูลนิธิโรงพยาบาลเจ้าพระยาอภัยภูเบศร์ กล่าวว่า “ผลิตภัณฑ์ชุดพรีเมี่ยมบัวไผ่ข้าว” ได้รับรางวัลชนะเลิศการออกแบบบรรจุภัณฑ์ยอดเยี่ยมระดับโลกWorld Star Winners 2018จากWorld Packaging Organization 2018 (WPO)หรือองค์กรบรรจุภัณฑ์โลก จากผู้เข้าประกวด38ประเทศทั่วโลก ซึ่งผลงานการออกแบบตั้งใจให้มีความเป็นสากล ดูทันสมัย แต่ยังคงอัตลักษณ์ของสมุนไพรไทย โดยผ่านการบอกเล่าภาพสมุนไพรที่สวยงามเป็นลวดลายบนกล่อง รวมถึงคุณภาพของผลิตภัณฑ์ที่สามารถแข่งขันได้กับเครื่องสําอางราคาแพงของต่างประเทศ
ทั้งนี้มูลนิธิโรงพยาบาลอภัยภูเบศร์มีเป้าหมายในการพัฒนาช่องทางจําหน่ายต่างประเทศเพิ่มมากขึ้นเพื่อยกระดับผลิตภัณฑ์ไทยรวมถึงด้านการผลิตซึ่งจะเน้นพัฒนานวัตกรรมการสกัดที่เป็นมิตรต่อสิ่งแวดล้อมและผู้บริโภคยิ่งขึ้น พร้อมทั้งได้วางแผนปรับกลยุทธ์การจําหน่ายและกระจายสินค้าให้มีประสิทธิภาพ เปิดศูนย์จําหน่ายสมุนไพรตามนโยบายของรัฐบาลอีกกว่า 13 แห่ง และเปิดช่องทางการจําหน่ายออนไลน์ เพื่อให้สะดวกต่อผู้บริโภคสามารถเลือกซื้อผลิตภัณฑ์สมุนไพรอภัยภูเบศร์ได้ง่ายตอบโจทย์ผู้บริโภคยุค 4.0 คาดว่าจะสามารถขยายตลาดสมุนไพรได้เพิ่มขึ้น30%ในปี2561
สําหรับประชาชนที่สนใจ “ผลิตภัณฑ์ชุดพรีเมี่ยมบัวไผ่ข้าว” และผลิตภัณฑ์สมุนไพรอื่นๆ สามารถเข้าชมสินค้าและสั่งซื้อได้ที่เว็บไซต์www.abhaiherb.comและศูนย์จําหน่ายสมุนไพรมูลนิธิโรงพยาบาลอภัยภูเบศร์อีกกว่า 13 แห่ง
****************************4 มีนาคม 2561
รัฐบาลไทย-ข่าวทำเนียบรัฐบาล-จุดเริ่มต้นของการดำเนินกิจการทหารสมัยใหม่ จนเป็น กระทรวงกลาโหม
วันอังคารที่ 17 มีนาคม 2563
จุดเริ่มต้นของการดําเนินกิจการทหารสมัยใหม่ จนเป็น กระทรวงกลาโหม
จุดเริ่มต้นของการดําเนินกิจการทหารสมัยใหม่ จนเป็น กระทรวงกลาโหม
#133ปีกระทรวงกลาโหม
รัฐบาลไทย-ข่าวทำเนียบรัฐบาล-แรงงาน พม. มหาดไทย ผนึกกำลังลงพื้นที่จัดโซนนิ่งแรงงานต่างด้าวในสมุทรสาคร
วันศุกร์ที่ 9 มิถุนายน 2560
แรงงาน พม. มหาดไทย ผนึกกําลังลงพื้นที่จัดโซนนิ่งแรงงานต่างด้าวในสมุทรสาคร
รองนายกฯ เปิดป้ายศูนย์เอื้ออาทรสมุทรสาคร 3 กระทรวง รง.-พม.-มท. ลงพื้นที่ดูแลความพร้อมของการให้บริการช่วยเหลือแรงงานต่างด้าว พร้อมตรวจเยี่ยมความเป็นอยู่ของแรงงานต่างด้าวในพื้นที่
วันนี้ (9 มิ.ย.60) พลเอก ศิริชัย ดิษฐกุล รัฐมนตรีว่าการกระทรวงแรงงาน ได้ลงพื้นที่จังหวัดสมุทรสาคร เพื่อเข้าร่วมพิธีเปิดป้ายศูนย์เอื้ออาทรสมุทรสาคร (ท่าจีน) โดยมี พลเรือเอก ณรงค์ พิพัฒนาศัย รองนายกรัฐมนตรี เป็นประธานในพิธี พร้อมด้วย พลตํารวจเอก อดุลย์ แสงสิงแก้ว รัฐมนตรีว่าการกระทรวงพัฒนาสังคมและความมั่นคงของมนุษย์ และนายสุธี มากบุญ รัฐมนตรีช่วยว่าการกระทรวงมหาดไทย
จากนั้นได้เข้าเยี่ยมชมนิทรรศการและการจัดบริการต่างๆ ของหน่วยงานจากกระทรวงแรงงานและหน่วยงานอื่นๆ ภายในศูนย์ฯ อาทิ ห้องให้บริการตรวจสุขภาพ คัดกรองโรค จากโรงพยาบาลสมุทรสาคร บริการตรวจสอบสิทธิออนไลน์ จากสํานักงานประกันสังคมจังหวัด บริการรับคําร้อง ประสานการช่วยเหลือแรงงานต่างด้าว จากจัดหางานจังหวัด บริการให้คําปรึกษาด้านสวัสดิการแรงงาน จากกรมสวัสดิการและคุ้มครองแรงงาน และบริการให้คําแนะนําปรึกษาด้านครอบครัว เด็ก สตรี จากสํานักงานพัฒนาสังคมและความมั่นคงของมนุษย์จังหวัด รวมทั้งเข้าเยี่ยมชมห้องพักแรงงานต่างด้าว ณ บ้านเอื้ออาทรสมุทรสาคร อาคาร ๘ เพื่อดูแลคุณภาพชีวิตของแรงงานต่างด้าว พร้อมให้ความช่วยเหลือในด้านมนุษยธรรม นอกจากนี้ ยังได้เข้าเยี่ยมชมศูนย์การเรียนโรงเรียนอันนาลัย ซึ่งเป็นศูนย์ที่ให้การศึกษาแก่บุตรของกลุ่มแรงงานต่างด้าวที่เข้ามาทํางานในเขตจังหวัดสมุทรสาครอีกด้วย
ภายหลังจากการเยี่ยมชมศูนย์เอื้ออาทรสมุทรสาคร (ท่าจีน) และบ้านเอื้ออาทรฯ เรียบร้อยแล้ว พลเอก ศิริชัย ได้กล่าวว่า การจัดระเบียบแรงงานต่างด้าวเป็นนโยบายของรัฐบาลที่จะดําเนินการจัดระเบียบแรงงานต่างด้าวทั้งระบบ ในด้านความมั่นคง เศรษฐกิจ สังคม โดยมีศูนย์แรกรับเข้าทํางานและส่งกลับแรงงานต่างด้าว รวมถึงศูนย์ร่วมบริการช่วยเหลือแรงงานต่างด้าว ช่วยคัดกรองแรงงานต่างด้าวที่ผ่านเข้ามาทางชายแดนทั้ง 3 สัญชาติในขั้นต้น เกี่ยวกับเอกสารสัญญาจ้างอย่างถูกต้องตามกฎหมาย และการประสานกับสถานประกอบการต่างๆ ในการรับแรงงานต่างด้าวเข้าทํางาน สําหรับด้านที่พักอาศัยนั้น ได้รับความร่วมมือจากกระทรวงมหาดไทยและการเคหะแห่งชาติ ซึ่งเป็นหลักประกันได้ว่า แรงงานต่างด้าวที่เข้ามาอาศัยอย่างถูกต้องตามกฎหมายนั้นจะได้รับการดูแลความเป็นอยู่และมีสวัสดิการที่ดี
จังหวัดสมุทรสาครถือเป็นต้นแบบของการจัดโซนนิ่งแรงงานต่างด้าว ซึ่งปัจจุบันได้พักอาศัยอยู่ในอาคารของการเคหะแห่งชาติ และในอนาคตอาจจะให้ภาคเอกชนเข้ามาร่วมบริหารจัดการลงทุนทั้งที่ดินและอาคารที่พักอาศัยให้ได้มาตรฐานตามที่การเคหะแห่งชาติกําหนด รวมถึงกําหนดเขตที่พักอาศัยที่เหมาะสมสําหรับแรงงานต่างด้าวให้ชัดเจน จากนั้นจะขยายผลไปในพื้นที่ที่มีแรงงานต่างด้าวเป็นจํานวนมากอีก 12 จังหวัด ได้แก่ จังหวัดระนอง ปทุมธานี ชลบุรี สมุทรปราการ สุราษฎร์ธานี เชียงใหม่ นนทบุรี นครปฐม ระยอง ภูเก็ต สงขลา และจังหวัดตากต่อไป พลเอก ศิริชัย กล่าวในท้ายสุด
+++++++++++++++++++
กองเผยแพร่และประชาสัมพันธ์ / ดาวนภา เนาวรังษี – ข่าว / สมภพ ศีลบุตร – ภาพ / 9 มิถุนายน 2560
รัฐบาลไทย-ข่าวทำเนียบรัฐบาล-กสร. เผยรายชื่อ “สถานประกอบกิจการต้นแบบด้านความปลอดภัย 2561”
วันพุธที่ 27 มิถุนายน 2561
กสร. เผยรายชื่อ “สถานประกอบกิจการต้นแบบด้านความปลอดภัย 2561”
กรมสวัสดิการและคุ้มครองแรงงาน เผยผลการคัดเลือกรางวัลสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ประจําปี 2561 เผย ปตท.สุราษฎร์ธานี คว้ารางวัลสถานประกอบกิจการต้นแบบฯ ระดับประเทศ ปีที่ 21-24 ติดต่อกัน เตรียมรับรางวัล
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. จัดประกวดสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ประจําปี 2561 เพื่อเปิดโอกาสให้นายจ้าง ลูกจ้างได้ร่วมมือกันพัฒนาและยกระดับมาตรฐานความปลอดภัยในสถานประกอบกิจการ และเพื่อให้สถานประกอบกิจการที่ได้รับการคัดเลือกสามารถเป็นต้นแบบในการพัฒนาคุณภาพชีวิตของลูกจ้างด้านความปลอดภัยในการทํางานได้อย่างแท้จริง ซึ่งได้เปิดรับสมัครสถานประกอบกิจการเข้าร่วมประกวดตั้งแต่เดือนมีนาคมที่ผ่านมา ขณะนี้คณะกรรมการได้พิจารณาคัดเลือกเรียบร้อยแล้ว โดยสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ระดับประเทศ มีสถานประกอบกิจการสมัครเข้าร่วม จํานวน 563 แห่ง ผ่านเกณฑ์การประเมินและได้รับรางวัลทั้งสิ้น 525 แห่ง โดยแบ่งสถานประกอบกิจการต้นแบบฯ ระดับประเทศ ปีที่ 21-24 ติดต่อกัน 1 แห่ง ได้แก่ บริษัท ปตท.จํากัด (มหาชน) คลังปิโตรเลียมสุราษฏร์ธานี , ปีที่ 20 ติดต่อกัน 1 แห่ง ได้แก่ บริษัท พีทีที โกบอลเคมิคอล จํากัด (มหาชน) สาขา 3 โรงโอเลฟินส์ ไอ-สี่ สําหรับปีที่ 15 ติดต่อกัน 15 แห่ง ,ปีที่ 11-14 ติดต่อกัน 61 แห่ง เป็นต้น นอกจากนี้ ยังมีรางวัลสถานประกอบกิจการต้นแบบดีเด่นด้านความปลอดภัยฯ ระดับจังหวัด จํานวน 376 แห่ง คณะกรรมการความปลอดภัยฯ หัวหน้าหน่วยงานความปลอดภัย และเจ้าหน้าที่ความปลอดภัยในการทํางาน รวม 20 คน
อธิบดีกสร. กล่าวต่อไปว่า สถานประกอบกิจการที่ได้รับรางวัลระดับประเทศ และรางวัลคณะกรรมการความปลอดภัยฯ หัวหน้าหน่วยงานความปลอดภัย และเจ้าหน้าที่ความปลอดภัยในการทํางานจะได้เข้ารับรางวัล ในงาน Thailand Labour Management Excellence Award 2018 ซึ่งจัดขึ้นในวันที่ 23 สิงหาคม 2561 ณ อิมแพ็ค เมืองทองธานี จังหวัดนนทบุรี ทั้งนี้ สามารถตรวจสอบรายชื่อผู้ที่ได้รับรางวัลหรือสอบถามรายละเอียดเพิ่มเติมได้ที่ www.oshthai.org โทรศัพท์ 0 2448 9128-39
รัฐบาลไทย-ข่าวทำเนียบรัฐบาล-ทส. จัดประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อม ตามนโยบายรัฐบาลในพื้นที่จังหวัดเลย
วันจันทร์ที่ 25 มิถุนายน 2561
ทส. จัดประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อม ตามนโยบายรัฐบาลในพื้นที่จังหวัดเลย
ทส. จัดประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อม ตามนโยบายรัฐบาลในพื้นที่จังหวัดเลย
ทส. จัดประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อม ตามนโยบายรัฐบาลในพื้นที่จังหวัดเลย
กระทรวงทรัพยากรธรรมชาติและสิ่งแวดล้อม จัดประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อม ตามนโยบายรัฐบาลในพื้นที่จังหวัดเลย ระหว่างวันที่ 21 - 22 มิถุนายน 2561
โดยเมื่อวันที่ 22 มิถุนายน 2561 พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เดินทางมาเป็นประธานการประชุมเชิงปฏิบัติการ และมอบนโยบายแนวทางการบริหารจัดการทรัพยากรป่าไม้ในพื้นที่จังหวัดเลย ทั้งนี้สืบเนื่องจากจังหวัดเลยมีพื้นที่ป่าสงวนแห่งชาติจํานวนมาก โดยพบว่ายังมีปัญหาเรื่องที่ดินทํากินในพื้นที่ป่าไม้ ซึ่งปัญหามีความซับซ้อน ยากที่หน่วยงานในพื้นที่จะดําเนินการได้ รัฐบาลจึงให้กําหนดให้จังหวัดเลยเป็นพื้นที่เร่งรัดการดําเนินการเป็นพิเศษในเรื่องการแก้ไขปัญหาที่ดินทํากินในพื้นที่ป่าไม้ ดังนั้น กระทรวงทรัพยากรธรรมชาติและสิ่งแวดล้อม จึงได้จัดการประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อม ตามนโยบายรัฐบาลในพื้นที่จังหวัดเลย โดยมีวัตถุประสงค์
1. เพื่อระดมความคิดเห็นและปฏิรูปแก้ไขปัญหาเร่งด่วนด้านทรัพยากรธรรมชาติและสิ่งแวดล้อมในพื้นที่จังหวัดเลย
2. เพื่อแก้ไขปัญหาที่ดินทํากินให้ราษฎรในพื้นที่จังหวัดเลย
3. เพื่อสํารวจออกแบบให้ชุมชนอาศัยอยู่และทํากินในเขตป่าสงวนแห่งชาติในพื้นที่ลุ่มน้ําชั้น 1,2 ได้สมดุลและเกื้อกูลกัน
ทั้งนี้ มีผู้เข้าร่วมประชุมเชิงปฏิบัติการประกอบด้วย ผู้บริหาร และเจ้าหน้าที่กระทรวงทรัพยากรธรรมชาติและสิ่งแวดล้อม ผู้ว่าราชการจังหวัดเลย มณฑลทหารบกที่ 28 กํานันและผู้ใหญ่บ้านในพื้นที่ เครือข่ายอาสาสมัครและผู้นําชุมชน องค์กรภาคเอกชนในพื้นที่ป่าไม้ โดยแบ่งผู้ร่วมประชุมเชิงปฏิบัติการฯ ออกเป็น 4 กลุ่มได้แก่
กลุ่มที่ 1 เร่งรัดดําเนินงานตามโครงการ “คทช” และการอนุยาติใช้ที่ดินป่าไม้ของส่วนราชการที่มีความจําเป็นต่อการพัฒนาคุณภาพชีวิตของประชาชนให้ทันเวลา
กลุ่มที่ 2 เร่งรัดดําเนินงานตามโครงการ “ป่าชุมชน” และโครงการสวนป่าให้เป็นไปตามเป้าหมายที่กําหนด
กลุ่มที่ 3 กําหนดแนวทางการแก้ไขปัญหา “ชุมชน” ในพื้นที่ป่าสงวนแห่งชาติ ที่ได้รับการผ่อนผันตามมติคณะรัฐมนตรี เมื่อวันที่ 30 มิถุนายน 2541,คําสั่ง คสช ที่ 66/57 และกรณีอื่นๆ
กลุ่มที่ 4 กําหนดแนวทางการแก้ไขปัญหา”ชุมชน” ในพื้นที่อุทยานแห่งชาติ และเขตรักษาพันธุ์สัตว์ป่าที่ได้รับการผ่อนผันตามมติคณะรัฐมนตรี เมื่อวันที่ 30 มิถุนายน 2541,คําสั่ง คสช ที่ 66/57 และกรณีอื่นๆ
ทั้งนี้หลังจากเสร็จสิ้นการประชุมเชิงปฏิบัติการ พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติมอบหนังสือแสดงโครงการป่าชุมชนในพื้นที่จังหวัดเลย จํานวน 5 ป่าชุมชน